ประหยัดงบรัฐ 270 ล้าน นวัตกรรมฝีมือไทยมาตรฐานโลก พบโรคทั้งที่ไม่รู้ว่าป่วย
เปิดใจนักคิดค้น นวัตกรรมเอกซเรย์สามมิติ สัญชาติไทย มาตรฐานระดับโลก 10 ปีแห่งความพยายามเพื่อผู้ป่วยยากไร้และห่างไกลความเจริญ สุดภาคภูมิใจช่วยรัฐประหยัดเงินตราของประเทศง 270 ล้านบาท,ประเทศไทยมีนักเทคโนโลยีเก่งไม่แพ้ชาติอื่นในโลก ตราบใดที่ไม่หยุดคิดค้นย่อมเกิด นวัตกรรม ใหม่มาช่วยแก้ไขปัญหา และต่อชีวิตคนได้ โดยเฉพาะ นวัตกรรมทางการแพทย์ ถึงแม้ต้องใช้ระยะเวลานานในการพัฒนากว่า 10 ปี จึงประสบความสำเร็จก็ตาม,ดังผลงาน ,เครื่องเอกซเรย์คอมพิวเตอร์สามมิติแบบลำรังสีทรงกรวย, จากสำนักงานพัฒนาวิทยาศาสตร์และเทคโนโลยีแห่งชาติ (สวทช.) ที่ได้รับพระราชทาน ,รางวัลนักเทคโนโลยีดีเด่นประจำปี 2562, ถือเป็น,นวัตกรรมดิจิทัลเอกซเรย์ มาตรฐานระดับโลกแห่งแรกของไทย, ซึ่งคิดค้นตั้งแต่ปี 2550 พัฒนามาจนกระทั่งปัจจุบันถูกผลิตและนำไปใช้ใน,โรงพยาบาลทั่วประเทศไทย 60 เครื่อง ช่วยประหยัดเงินตราของประเทศสูงถึง 270 ล้านบาททีเดียว,การรักษาโรคได้ผลดีที่สุด ต้องวินิจฉัยด้วย เครื่องเอกซเรย์,เครื่องเอกซเรย์คอมพิวเตอร์สามมิติแบบลำรังสีทรงกรวย (3D Cone-Beam Computed Tomography) เทคโนโลยีที่คนไทยคิดค้น ประดิษฐ์ขึ้นใช้เองในเมืองไทยเป็นครั้งแรกมีประสิทธิภาพล้ำเลิศในทางการแพทย์อย่างไร ,ศาสตราจารย์ ดร.ไพรัช ธัชยพงษ์, ผอ.โครงการฯ และผู้ริเริ่มเล่าความเป็นมาในการพัฒนาจนสำเร็จ กับ,ทีมข่าวเฉพาะกิจไทยรัฐออนไลน์,ว่า,การรักษาโรคจะได้ผลดีที่สุดก็ต่อเมื่อได้รับการวินิจฉัยอย่างถูกต้อง, เครื่องเอกซเรย์ จึงเป็นเครื่องมือทางการแพทย์สำคัญที่ช่วยวินิจฉัยอาการป่วยของคนไข้เพื่อให้แพทย์รักษาได้ถูกวิธี แต่เนื่องจากมีราคาแพงและนำเข้าจากต่างประเทศเครื่องเอกซเรย์จึงมีไม่ทั่วถึงโดยเฉพาะโรงพยาบาลในพื้นที่ห่างไกล สร้างภาระให้ผู้ป่วยต้องเสียเวลาเดินทางไป รพ.อีกแห่งที่มีเครื่องเอกซเรย์ เพื่อลดความเหลื่อมล้ำการใช้เครื่องเอกซเรย์ และความยากลำบากของผู้ป่วยที่อยู่ห่างไกลและยากไร้ จึงคิดทำโครงการวิจัยประดิษฐ์ เครื่องเอกซเรย์คอมพิวเตอร์สามมิติแบบรังสีทรงกรวย ขึ้น ในปี พ.ศ. 2550,สร้างทีมร่วมวิจัยจาก สวทช.ขึ้นมารวมทั้งสิ้น 19 คน จากศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) และ ศูนย์เทคโนโลยีโลหะและวัสดุแห่งชาติ (เอ็มเทค) ของสำนักงานพัฒนาวิทยาศาสตร์และเทคโนโลยีแห่งชาติ มี 2 บุคคลสำคัญ คือ ดร.เสาวภาคย์ ธงวิจิตรมณี นักวิจัยอาวุโส สวทช. เป็นหัวหน้านักวิจัยระบบซอฟต์แวร์ และ ดร.กฤษณ์ไกรพ์ สิทธิเสรีประทีป นักวิจัยอาวุโส สวทช. เป็นหัวหน้านักวิจัยระบบฮาร์ดแวร์,3 นวัตกรรม โคนบีมซีที ฝีมือคนไทย ,เครื่องเอกซเรย์คอมพิวเตอร์สามมิติแบบลำรังสีทรงกรวยที่คิดค้นขึ้น เรียกสั้น ๆ ว่า, โคนบีมซีที, (Cone Beam CT) หรือ ซีบีซีที (CBCT) ,นับเป็นนวัตกรรมขั้นสูงจากฝีมือนักวิจัยไทย และผลิตในประเทศไทย ที่เกิดจากความเชี่ยวชาญศาสตร์แห่งคณิตของ ศาสตราจารย์ ดร.ไพรัช, คือ Fourier transform หรือ Convolution และทีมวิจัยช่วยกันพัฒนาซอฟต์แวร์ให้สร้างภาพตัดขวางแบบสามมิติให้ทำงานภายใต้กลไกทางกลศาสตร์ในการผลิตและออกแบบ,ประดิษฐ์ออกมา 3 ลักษณะ คือ 1. ,เครื่องเดนตีสแกน, (DentiiScan) สำหรับงานทันตกรรมและศัลยกรรมบริเวณช่องปากและใบหน้า , 2., เครื่องโมบีสแกน, (MobiiScan) ที่สามารถเคลื่อนย้ายได้ สำหรับการแก้ไขความพิการบนใบหน้าและกะโหลกศีรษะ และ 3. ,เครื่องมินีสแกน, (MiniiScan) สำหรับการตรวจหาขอบเขตทางรังสีของก้อนเนื้อเต้านมในห้องผ่าตัด,คือเอกซเรย์ที่ฉายใช้โคนบีนทรงคล้ายรูปกรวย หมุนรอบเดียวทำให้ไม่ต้องใช้รังสีเยอะ เหมือน CT สแกน เครื่องโคนบีมซีทีนี้ใช้รังสีต่ำกว่าสิบเท่า, ศ.ดร.ไพรัช ผู้อำนวยการโครงการ อธิบายหลักการทำงาน,เดนตีสแกน นวัตกรรมสุดล้ำ เอกซเรย์พบโรค ทั้งที่คนไข้ไม่รู้ว่าป่วยอยู่,เครื่องเอกซเรย์ทั้ง 3 แบบนั้น เป็นเทคโนโลยีที่คนไทยพัฒนาขึ้น เพื่อใช้งานจริงในวงการแพทย์ มีประสิทธิภาพสูง และช่วยวินิจฉัยโรคได้อย่างน่าทึ่งโดยบางโรคคนไข้ไม่เคยรู้ด้วยซ้ำว่าเป็น โดยผ่านการทดสอบความถูกต้องของคุณภาพของภาพและปริมาณรังสีที่ผู้ป่วยได้รับเปรียบเทียบเครื่องจากต่างประเทศ และได้รับรองมาตรฐานสากล ISO 13485 (ระบบการบริหารจัดการคุณภาพอุตสาหกรรมเครื่องมือแพทย์) และนำเครื่องเอกซเรย์ไปใช้งานจริงกับผู้ป่วย ผู้ด้อยโอกาส ผู้สูงอายุและคนพิการ หรือประชาชนทุกระดับมีโอกาสเข้าถึงการรักษาได้มากขึ้น,โดยเฉพาะเครื่อง เดนตีสแกน (DentiiScan) 2.0, ช่วยให้แพทย์เห็นภายในช่องปากหรืออวัยวะภายในร่างกายของผู้ป่วยในรูปแบบภาพ 3 มิติ, ช่วยทำให้การวินิจฉัยโรคและวางแผนการผ่าตัดมีความแม่นยำ แผลมีขนาดเล็กและมีความปลอดภัยมากขึ้น รวมถึงวินิจฉัยโรคและวางแผนรักษาในงานทันตกรรมต่างๆ ช่วยให้แพทย์เห็นลึกลงไปถึงระบบต่างๆ ของช่องปากอย่างชัดเจน เห็นจุดผิดปกติได้แม่นยำและรักษาได้รวดเร็ว อาทิ รากฟันเทียม ผ่าฟันคุด ปากแหว่งเพดานโหว่ ถุงน้ำและฟันฝัง ขากรรไกรหักเนื่องจากอุบัติเหตุ รวมทั้งการตรวจดูไซนัสด้วย,เอกซเรย์ธรรมดาแล้วไม่รู้ว่ารอยร้าวแตกตรงไหน พอใช้เครื่องนี้ทำให้รู้จุดชัดเจน รักษาได้ไว ,เครื่องนี้มีความปลอดภัยสูง บางคนไปหาหมอเอกซเรย์แล้วเจอปัญหาสุขภาพเพิ่มทั้งที่ตัวคนไข้เองยังไม่รู้เลยก็มี,ศาสตราจารย์ ดร.ไพรัช ผู้อำนวยการโครงการฯ พูดถึงประสิทธิภาพ,เกียรติยศแห่งความภาคภูมิใจ ช่วยรัฐประหยัดงบ 270 ล้านบาท,เครื่อง DentiiScan 1.1 ได้นำไปใช้งานในโรงพยาบาลและศูนย์ทันตกรรมชั้นนำของประเทศตั้งแต่ปี 2554 และมีการพัฒนาเครื่อง DentiiScan มาอย่างต่อเนื่อง มีการติดตั้งเครื่อง DentiiScan ทั้งรุ่น 1.1 และ 2.0 รวมทั้งหมด 10 เครื่อง และมีการใช้งานมากกว่า 5,000 ครั้ง ด้วยประสิทธิภาพของเครื่องที่เห็นผลชัดเจน ช่วยยกระดับคุณภาพชีวิตคนไทย และวงการเครื่องมือแพทย์ไทยรัฐบาลจึงสั่งผลิตเครื่อง DentiiScan 2.0, เพิ่มภายใต้โครงการ Big Rock อีก 50 แห่งทั่วประเทศ เพื่อในปี 2562 จะมีเครื่องเดนตีสแกนให้บริการรวมทั้งสิ้น 60 เครื่องในโรงพยาบาลทั่วประเทศไทย, ในสังกัดกระทรวงสาธารณสุข 37 แห่ง กระทรวงกลาโหม 4 แห่ง กทม. 2 แห่ง สังกัดมหาวิทยาลัย 7 แห่ง,สิ่งสำคัญนอกจากประสิทธิภาพการรักษาแล้ว ศาสตราจารย์ ดร.ไพรัช กล่าวด้วยน้ำเสียงภาคภูมิใจว่า ,เครื่องเดนตีสแกนยังช่วยลดการพึ่งพาเทคโนโลยีจากต่างประเทศ ทำให้ประหยัดงบประมาณแผ่นดินไทยสูงถึง 270 ล้านบาท, เพราะหากนำเข้าราคาเครื่องละ 10 ล้าน แต่ด้วยฝีมือคนไทยที่ผลิตได้เองจึงมีมูลค่าเพียง 5.5 ล้านต่อเครื่อง ช่วยรัฐบาลประหยัดงบเครื่องละ 4.5 ล้านบาททีเดียว โดยก่อนหน้านั้นติดตั้งไป 10 เครื่องจากเงินสนับสนุนแหล่งอื่น ปัจจุบันเหลืออีก 2 แห่งจะครบ 50 เครื่องทั่วไทยตามที่รัฐบาลกำหนดไว้ จากกำลังอัตราการผลิต 4 เครื่องต่อเดือน,ถ้าไม่ทำขึ้นเอง คนเข้าถึงยาก นำเข้าก็แพง,ผอ.โครงการ อธิบาย,ปากแหว่งเพดานโหว่ มีชีวิตโดยไม่ลำบาก เรื่องง่ายๆ หาจุดเลือดออกในสมอง,สำหรับ เครื่องโมบีสแกน (MobiiScan) นั้นเป็นเครื่องเอกซเรย์คอมพิวเตอร์สามมิติสำหรับผู้ป่วยในท่านอน สามารถเคลื่อนย้ายได้ไปใช้ขณะผ่าตัดหรือห้องฉุกเฉิน ประโยชน์ของเครื่องโมบีสแกนเพื่อการแก้ไขความพิการบนใบหน้าและกะโหลกศีรษะ, รวมทั้งผู้ป่วยโรคปากแหว่งเพดานโหว่ และยังสามารถสแกนอวัยวะอื่นๆ นอกจากกะโหลกศีรษะได้อีกด้วย, เช่น มือ แขน เท้า ที่สามารถวางบนเครื่องเอกซเรย์ได้โดยไม่ติดขัด,เครื่องโมบีสแกนมีทั้งหมด 3 เครื่องใช้งานที่คณะแพทยศาสตร์ มหาวิทยาลัยสงขลานครินทร์, คณะทันตแพทยศาสตร์ และคณะแพทยศาสตร์ มหาวิทยาลัยเชียงใหม่ และโรงพยาบาลจุฬาลงกรณ์ สภากาชาดไทย ใช้กับผู้ป่วยกว่า 1000 ครั้ง ปัจจุบันกำลังจะผลิตเครื่องที่ 4, ผอ.โครงการกล่าวเสริม,ป่วยมะเร็งเต้านม รู้ผลไว ลดผ่าตัดซ้ำ,ส่วน เครื่องมินีสแกน (MiniiScan) ขนาดไม่ใหญ่มาก สามารถเคลื่อนย้ายได้สะดวก สร้างขึ้นเพื่อะช่วยวินิจฉัยก้อนเนื้อมะเร็งได้อย่างแม่นยำ เน้นการตรวจหาขอบเขตทางรังสีของก้อนเนื้อเต้านมในห้องผ่าตัด ทำให้แพทย์สามารถวินิจฉัยก้อนเนื้อได้เลยในห้องผ่าตัด ช่วยลดระยะเวลาในการผ่าตัดและการดมยาสลบของผู้ป่วย ส่งผลให้การผ่าตัดเร็วขึ้น เพราะไม่ต้องรอผลวินิจฉัยและผ่าตัดเพื่อรักษาซ้ำอีก และช่วยลดค่าใช้จ่ายของผู้ป่วยได้ และใช้งานจริงกับผู้ป่วยที่คณะแพทยศาสตร์ มหาวิทยาลัยสงขลานครินทร์ ไปแล้วกว่า 100 ครั้ง ปัจจุบันมีแห่งเดียวที่ จ.สงขลา, ศาสตราจารย์ ดร.ไพรัช ผอ.โครงการฯ ในวัย 75 ปี กล่าว,เครื่อง เอกซเรย์คอมพิวเตอร์สามมิติแบบลำรังสีทรงกรวย หรือโคนบีมซีที สัญชาติไทย นอกจากเป็นตัวอย่างผลงานที่มีคุณภาพเทียบเท่าต่างประเทศ ช่วยลดการสูญเสียเงินตราไปต่างประเทศ 270 ล้านบาทแล้ว ยังเป็นสิ่งการันตีได้ว่า คนไทยเก่งไม่แพ้ชาติใดในโลก จริงๆ,ทีมข่าวเฉพาะกิจไทยรัฐออนไลน์ รายงาน,ข่าวน่าสนใจ,6 ขวบคิดเจ๋ง ใจสุดแกร่ง ทนถูกล้อตุ๊ด 3 ปี บ่มเพาะความดีเพื่อคนอื่น,LIFE STORY | จาก นักบิน สู่ ก๋วยเตี๋ยวเรือกัปตัน เพราะชีวิตต้องมีหลอดไฟสำรอง (คลิป),แบ่งแยกร้าวลึก ม็อบฮ่องกง-จีน เหลื่อมล้ำหนัก 20 ล้าน พ้นกรงได้ห้องรูหนู,2SIDED | ชานมไข่มุก แก้วนี้ซ่อนอะไร กินแทนข้าว ช่วยให้อิ่มหรือยิ่งอยาก? (คลิป),แม่บ้านใจกล้า ขัดคำสั่งสามี ซุกความผิดนับปี ดัดนิสัยสำเร็จ,สืบเสาะข่าว รับเรื่องราวร้องทุกข์ สามารถส่งเรื่องราว หรือประเด็นปัญหาของท่านมาได้ที่,reporter.thairath@gmail.com , หรือช่องทาง Facebook : ,ทีมข่าวเฉพาะกิจ
เปิดใจนักคิดค้นนวัตกรรมเอกซเรย์สามมิติ สัญชาติไทย มาตรฐานระดับโลก 10 ปีแห่งความพยายามเพื่อผู้ป่วยยากไร้และห่างไกลความเจริญ สุดภาคภูมิใจช่วยรัฐประหยัดงบถึง 270 ล้านบาท
นักเทคโนโลยีดีเด่น,ไพรัช ธัชยพงษ์,เครื่องเอกซเรย์,เอกซเรย์สามมิติ,ข่าวเด่น,นวัตกรรม,ทีมข่าวเฉพาะกิจไทยรัฐออนไลน์